Alto de la Cucuta

L'Alto de la Cucuta u Cocuta ye un mont de 1.302 metros d'altaria situau en a provincia de Zaragoza. En a suya cima se troba un vértiz cheodesico.

 Hidrolochía 
L'alto de la Cucuta fa part d'una sierra que desparte las cuencas hidrograficas de los ríos Aranda y de la Canyada u rambla de Ribota. A esta sierra perteneixen tamién las Las Navillas, Tarayuela, La Corona, penya d'el Collado y la cantera de la Calderuela.

Toponimia
L'oronimo La Cucuta presenta una variant de cocota, que se repite por atras parz d'Aragón y d'a Peninsula Iberica a traviés d'a variant cogota. Pa cocota se documenta un significau de cima en a parla de Tarazona y Moncayo Manuel Gargallo Sanjoaquín: Notas léxicas sobre el habla de Tarazona y su comarca. Publicau en: Archivo de filología aragonesa, Vol. 36-37, 1985, pp. 417-572. y de Petiella d'Aragón. En castellano de Navarra se gosa emplegar la variant cogota. José María Iribarren, Ricardo Ollaquindia: Vocabulário navarro. Editor: Comunidat foral de Navarra, Departamento de Educación y Cultura, Institución príncipe de Viana, 1984. Esta clase de microtoponimos pueden representar una oronimización d'o substantivo cocote, referiu a una part d'o cuerpo. En Alaba cocote significa "cabezo alto" y bi heba toponimos formaus con esta palabra en o sieglo XIX que actualment se presentan con a variant cogote. María Nieves Sánchez González de Herrero: El Habla y la Toponimia de Lapuebla de Arganzón y el Condado de Treviño. Editor: Diputación Foral d'Alaba, Servicio de Publicacions, 1985, p. 205. Tamién en La Rioja bi ha bel microtoponimo con a forma cogote.

Referencias

Vinclos externos
  En "Mendikat".
  Fuella d'o vértiz cheodesico.

Categoría:Montanyas d'a provincia de Zaragoza
Categoría:Montanyas d'o Sistema Iberico
Categoría:Montanyas de Malanquiella
Categoría:Vertices cheodesicos d'Aragón
Alto de la Cucuta
Categoría:Montanyas d'a Comunidat de Calatayú